ISIGIDIMI SAMAXOSA, FEBRUARY 1, 1875. 3

into ezintloni kukunqaba kwetitshere. Ngembali yama Baca sive ukuba sisizwe esasimi E-Natal sacitwa ngu Tshaka. Sakukutshwa kwelawo ilizwe sahamba sipanga abanye abantu, seza kuqabela kwintaba ze Drakensberg, sada saza kutintelwa ngaba Tembu nama Gcaleka. Apo sagxotwayo kwatinjwa inkomo zaso, nento eninzi yabafazi nabantwana. Abanye bati abati- njiweyo banqanyulwa izandla. Ukusuka apo ama Baca aya ngase Mzimkulu arola into eninzi yenkomo ayinika U-Faku ukucenga umhlaba. Kwakuba mzuzwana apo angenelwa ngama Bulu, kwatinjwa into eninzi yawo. Omnye owayevela ekutinjweni wafika sise kwelozwe. Emva koku alwa nama Mpondo. Kutiwa mhla yafa inkosi yawo U-Ncapayi, wapikela ukupuma nge Cawa esalelwa noxwalelwa ngumfundisi. Waya kweyeliselwa eliweni wenzakala kunene, kwabulawa into eninzi yabantu bake. U-Ncapayi lowo wa-hlala intsuku ezimbini kulo ndawo awele kuyo ekala ngokuti akuko ungeza kumbulala na. Wade okwenene wabulawa ngomkonto ngomnye wabantu bake. Emva koku ahlala ixesha elide engalwi ati kodwa akuqonda ukuba angabuye alinge avuka. Inkosi yawo ngoku ngu Silwanyana. Imini enkulu kutiwa kumhla ahlangana nama Mpondo ngase Kinira. Yati yakubona ukuba imikosi isajamelene kwesuka U-Tem Tem, udadebo Silwanyana, watata umkonto wahluba ingubo, wamana ebaleka pakati kwemikosi yomi- bini. Yadibana ke zalila, kwati kunini agxotwa ama Mpondo aya kweyeliselwa ecibini elalise mva kwawo, apo kwafa amadoda akumakulu amabini nento eninzi yamahashe. Asindayo apo agxotiswa ada azishiya nenkomana abezitimbile. Indlela ezi zazala ngabantu. Batandabuzela ukuti fanukuba kwafa amakulu amahlanu. Abanye bancedwa ngu Rev. Mr. White.

Ama Baca ngabantu abaziqinqi abomeleleyo. Abafazi bakolise ukuti inwele bazipote. Ulwa- luko asinto ikoyo kona. Bati U-Ncapayi wafa ete maluyekwe. Sapatwa kakuhle mhla safika komkulu.

Sadlula apo saya kungena kwa Adam Koko. Into endingayitetayo ngabo bantu kukuba uyancomoka umsebenzi wubo wakukumbula into ebeliyiyo ilizwe labo pambi kokuba baye. Into elusizi kukusweleka kwendlela ezifanelekileyo. U-Koko ngumfo osele minyaka imashumi mahlanu ubudala. Akanamntwana, ke ngoko akanandlilifa. Ngokukwazi ukupata abantu akuko nkosi imdlulayo. Ababaninzi abantu ababengalwa nezinto azoyisayo yena. Abantu bake sebenokuziqonda kakulu inyaniso zelizwi lika Tixo.

ISIPO esingumangamso—Pesheya E-England kuko umfo obone selefikelwa yingobozi, itwelwe ngumntu esiti ivela esihlobeni noko singalixeliyo igama laso. Ute lomfo upiwa ingobozi akuyinqika wafika ngapakati kuko umntwana, esapilile. Akubona oko ute andisifuni esisipo mkani naso. Kuvele omnye umfo wasicela, wasipiwa okwenene. Akumpakamisa umntwana ufike pantsi kwake kuko amakulu asibozo eponti (£800). Akukubona oko oyena ubetunyelwe esisipo ute, sizise apa ndiyasifuna ngoku; kodwa ute omnye akabi savuma.

ELUHAMBENI.

Uti umntu umfo wase Manantsini kum, ubuhambile, Kautsho indaba, ubusinge Emonti ngalenyanga ifileyo, wahamba pakati kwa Mandlambe, apo amabandla as’ Embo la apesheya kwe Nciba asebenza kona, apo amabantinti abanjwa kulemizana nakwezi dolopu, atshonela kona. Kautsho ke udaba yintonina, ubone zintozini nazinto zini.

Mnumzetu ndifike kwilizwe elihle kunene, ilizwe lamatyolo, nezinga, lingenazo indada, namahlati, nenyamakazi azininzi kakulu. Lelinca inde iluhlaza. Elinkomo ityoba isimanga, elimahashe atyebileyo. Ndite ndakukangela kulempahla izito zine inkulu, enje ngamahashe nenkomo ndaqonda ukuba ayikatazwa zifo zininzi njengalapa. Kule mpahla izito zifupi ndibone yingamaqela anobom, yati kodwa yona into eyi- gusha ndayiswela kanye. Bati abakona igusha azitandwa lelozwe, lizilungela ebusika kupela. Inteto etetwa kakulu ngabantu Sixosa nesingesi. Usapo Iona olumhlope noluntsundu luyasiteta kakuhle Isixosa.

Amandlambe ayasebenza kakulu emlungwini. Ngenxa kodwa yokuba imfundo inganyanyekelwe, isuke lomali ibakohle ukuba baza kwenza ntonina ngayo. Idla kengoko ngokuti ipelele etywaleni, kuba kona kusela amadoda namankazana. Kulapo bukoyo ubunxile kumankazana abomvu. Ihlazo yinto engasaziwayo ngawo xa seleke ati qa utywala. Ndite noko ndazuma ndabafumana ngabanye abazamela okulungileyo endiqondileyo ukuba intliziyo yabo ise kunyuseni uhlanga Iwa- kowabo. Yammandi kakulu kum lonto yandi- vuyisa. Kuko Emonti ekaya umshumayeli omnye wase “ Church.” Ndite ndakuteta naye ngo- msebenzi wake, wati nakuba ete unzima ilizwe libanzi kumntu omnye, ukuliva yinto enzima kunene, noko unokomelezeka okukulu kuba inkosi ngati inaye emsebenzini. Uti lomfo eyona nto ingatandwayo apo, lilizwi lika Tixo. Imfundo nobutyebi zitandwa kunene. Inkohla kekaloku yok’uza emfundweni kukoyika ukugqoboka. Uti ngamabandla atanda kakulu indaba. *Isigidimi* ke esi kuye luncedo olukulu. Bati ngokutanda indaba zaso beze kumpulapula, abaxelele ke yena nezelizwi lika Tixo.

Ndite ndafika Ecwebeni Emonti ndabona apo apelele kona amabantinti, ehlalelene nokuqekeza amawa, elungisa icweba elo ukuze imikombe ingene kulo kakuhle. Ndibone ukuba lomadoda asebenza nzima kakulu, elindwe ngemipu. Ndinga suke nditi mfo kabawo, mfo wakowetu, wena waselulilangeni ungaze ube libantinti. Wafa! lomadoda afile nokongati apilile nje. Into endimangalisayo kusinda kwawo xa kuqekeka lamatye. Kuba ngamanye amaxa kuba masikizi xa kuqekezwa amatye ngeruluwa.

Ndite ndaya kufikelela kula mabandla as’ Embo apesheya kwe Nciba, kuba ndandite ukuya kwam Emonti ndahamba ngandlela zimbi andawabona ke ngoko. Ndiwatandile, ndafika ezibekile ewuva umteto, osebenza engahilizile. Ndaye ndiqonda ukuba wona umsebenzi unzima, ngowokomeleza indodana entsha. Ndafika engakalazi nto etyebile.

Ntwana ikoyo amane ekatazwayiyo zizisu nentloko. Kubeko inibidyara ndipaya ndilindele ukuti ndoti noko kade ndingawaboni enxila kona namhla ndowabona, akwabiko nto injalo. Ndifumene indoda isiti ize, ukusebenzela ukuze iye E-Lovedale emfundweni ngawo lomnyaka. Ndafumana indoda eseyinkulu isiti yona ifuna ukusa unyana wayo, kwase Love­dale, zandivuyisa kakulu ke ezondawo. Kute ngomhla we Sabata ndati make ndiye kukangela ukuba lamabandla ayitinina imini ye Nkosi ukuyi- cita. Ndifike ndabona kwangento eyintsimbi yawo ukuba kuhlale kubanjwa ityalike apo. Kwande amaqaba, amagqoboka libinzana nje kodwa, kanti noko alapa asuke abe sisibane. Kuba ndite ndakubona abantu bakona apo Emonti bonke, abamhlope nabantsundu, eyona nto inkulu ngumsebenzi nemali. Kwati bakuhlanganisana kwenziwa intshumayelo, kweza ababomvu namagqobokana apakati kwabo. Lwaye uninzi olu nakuba luwele imilambo-lambo nje ukuza apa, nakuba luyivile lentsinjana ibetiweyo, nakuba luyiva intlokoma yelizwi lokucula—lungozanga noko. Nakuba inxenye isazi ukuba sekuko oke wabuba pakati kwabo kweli lase mzini, noko ayi katali ngu Tixo nelizwi lake. Ewe Mabandla as’ Embo sebenzani, ndiyanincoma ngendlela zonke zokuzipata, kodwa kona ngase lizwini baninzi abangati abazi nokuba kuko U- Tixo elizweni. Mna kengoko ndimema kakulu kuni makristu apesheya kwe Nciba, nango umsebenzi wokushumayela u-Kristu ekuruseshelwe aboni, nibaxelele ukuba eyona ndyebo nobona butyebi bobase zulwini.

E-Natala—U-Mr. Shepstone, Umpatiswa Wemicimbi Yabantsundu yakona uselefikile ukuvela E-England. Ayivakali kakuhle impumelelo ayifumeneyo ngomcimbi abewuhambele ka Langa- libalele, nokubashenxisela kwenye indawo aba- ntsundu abakwelozwe. Kuvakala ukuba ufika nempendulo ka Lord Carnarvon ngomcimbi ka Langalibalele.

E-Ruenos Ayres umfo abati ngu Mitre esasi- te kwipepa lenyanga edluleyo uvukele izipata mandla kuvakala ukuba ucele uxolo, wati ukuba batembisa ukungamenzi nto uya kuzibeka pantsi izikali zake. Kuvakala ke ukuba uxolelwe yena nabapati mikosi abebepantsi kwako. Impi eninzi akukavakali lizwi lokuxolclwa kwayo. Kuvakala kanjalo ukuba ngoku kuvukelene abase Uruguay, ilizwe lakwase South America, elimelene ne Bue­nos Ayres.

Ihambo ka Major Malan—Liti ipepa lase Lusutu ukuteta ngokuhambela kuka Major Malan, ngumfo ogama laziwa kwindawo ngendawo apa E-South Africa. Akuko ungakuncomiyo ukuzikanyeza kwake, ngokushiya isihlalo sake emkosini esishiyela ukushumayela ilizwi. Pambi kokuba ahambele apa watumela pesheya incwadi ecela imitandazo yabantu benkosi. Uza ke ngo­ko bembika nabapesheya nje ngabalapa. Usamana ukuhambahamba ezikolweni zabafundisi becala lase Paris. Noko singekafuni ukuteta nto ngehambo, yake singati uti apo ake wafika kuvakale ukuba ube hlwayela imbewu yelizwi lika Tixo, esomeleza intliziyo zabaguqukileyo, nabafundisi ubashiya bevuyiswa ngamazwi ake otando, naku- kukolwa kwake okukulu kuwo amadinga ka Tixo, nakukuba umtandazo awunakuba ungapendulwa. Bonke bayambulela U-Tixo ukuba emtumele apa.